આધુનિક સમયમાં અનેક સુવિધાઓ આપણી આસપાસ જોવા મળે છે.આવી જ એક સુવિધા એટલે સેલફોન.સેલ ફોનના જમાનામાં વૃદ્ધ,યુવાન કે બાળક પણ સેલફોનથી દૂર રહી શકતો નથી. આજે દરેક ઘરે સરેરાશ સેલ ફોન છે. દરેક બાળકને સેલફોન એટલેકે મોબાઈલમાં બધું જ આવડે છે. આ ઉપકરણનો યોગ્ય ઉપયોગ થાય તપ તે ખૂબ જ ઉપયોગી અને હાથવગું સાધન છે. જો બાળકની ઉંમર પ્રમાણે યોગ્ય ઉપયોગ કરાવવામાં આવે તો બાળકનો માનસિક વિકાસ યોગ્ય રીતે થાય છે.આજ હવે એવી પરિસ્થિતિ નું નિર્માણ થઈ રહ્યું છે કે દાદા દાદી મોઢે વાર્તા કહેતા નથી.કદાચ એટલો સમય નથી.ક્યાંક સાથે સંયુક્ત કુટુંબ ન હોવાથી આવું થાય છે. આજે દાદા કે દાદી જાતે વાર્તા કહેવાને બદલે યુટ્યુબ માં વાર્તા નો વીડિઓ જોવે છે.કારણ હવેનો જમાનો હવે સેલફોનનો છે.